Elize Cawood - Wikipedia
Elize Cawood is ’n Suid-Afrikaanse aktrise. Haar bekendste TV-rol is waarskynlik dié van Pop in Verspeelde lente (1984) en op die silwerdoek teenoor Marius Weyers en Peter Sepuma as die ryk Afrikaanse vrou in Taxi to Soweto. Sy was ook te sien in flieks soos Die wonderwerker (2012) en Lien se lankstaanskoene (2012).
Cawood het talle pryse vir haar rolle ingepalm, onder andere Beste Aktrise in 'n dramareeks in 1984 en 1985, Beste Ondersteunende Aktrise in die Vita-, Dalro-, Scenaria- en Artes-toekennings, asook Beste Aktrise in die sepie Villa Rosa in 2007.
Elize Cawood is ongeveer 1953 gebore en matrikuleer van die Hoërskool Sentraal in Bloemfontein. Daarna studeer sy drama aan die Universiteit van die Oranje-Vrystaat, waar sy 'n B.A.-graad verwerf.
Cawood begin haar loopbaan in 1974 by die destydse Sukovs. Sy speel onder meer in Paul Ziller se The Effect of Gamma Rays (onder regie van Ernst Eloff) en Bertolt Brecht se Die goeie mens van Setzuan (onder regie van William Egan). Sy het ook in skole- en biblioteekprogramme opgetree.
Later werk sy by Truk en word dan 'n vryskutspeler. Op die verhoog raak sy veral bekend as Olive Schreiner in Stephen Gray se Schreiner — A One Woman Play (onder regie van Lucille Gillwald), as Elsa in die debuutproduksie van Athol Fugard se Road to Mecca in die Markteater in Johannesburg, en as Stella in Tennessee Williams se Die trem se naam: Begeerte (vertaal deur Lucas Malan en geregisseer deur Bobby Heany).
Sy is getroud met die akteur Wilson Dunster, saam met wie sy te sien was in Paul Slabolepszy se The Art Of Charf en Dinner For One. Haar broer Bromley is ’n rolprent- en televisieregisseur, en haar dogter, Jenna Dunster, is ook 'n aktrise.
Vir die Voëls, 2016 as ouma Martie
Vir Altyd, 2016 as ouma Betsie van Zyl
Sy klink soos lente, 2016 as tannie Martie
Dis ek, Anna, 2015 as adv. Gouws
Lien se lankstaanskoene, 2013 as Roos
Die Wonderwerker, 2012 as Maria van Rooyen
Liefling, 2010 as Ouma Elsa Ferreira
Proesstraat, 2010 (TV-komediereeks)
Konings en die opvolg Torings (TV-dramareeks)
Red Dust, 2004 as Anna Hoffman
The Long Run, 2001 as Mrs. Suiker
Lyklollery, 2001 as die TV Lisensie Vrou
Daisy de melker, 1993 (TV-fliek) as Ethel Balderow
Taxi to Soweto, 1991 as Jessica du Toit
The Fourth Reich, 1990 as Romy Taillard
Arme moordenaar, 1986 (TV-fliek)
Verspeelde Lente, 1983 (TV-minireeks)
Les visiteurs, 1980 (TV-minireeks)
Wat Jy Saai, 1979
↑ Profiel op ESAT, besoek op 12 Junie 2017
Wikiquote huisves aanhalings deur Elize Cawood.
Elize Cawood op IMDb
Elize Cawood en haar man se Dinner For One op YouTube
Ontsluit van "https://af.wikipedia.org/w/index.php?title=Elize_Cawood&oldid=1849760"
Die bladsy is laas op 4 November 2018 om 12:02 bygewerk.